CELEX: 62017CN0650
Language: lt
Date: 2017-11-21 00:00:00
Title: Byla C-650/17: 2017 m. lapkričio 21 d. Bundespatentgericht (Vokietija) pateiktas prašymas priimti prejudicinį sprendimą byloje QH

12.2.2018   
            
            
               LT
            
            
               Europos Sąjungos oficialusis leidinys
            
            
               C 52/20
            
         2017 m. lapkričio 21 d.Bundespatentgericht (Vokietija) pateiktas prašymas priimti prejudicinį sprendimą byloje QH
   
   (Byla C-650/17)
   (2018/C 052/28)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Bundespatentgericht
   
   
      Šalys pagrindinėje byloje
   
   
      Pareiškėja: QH
   
      Prejudiciniai klausimai
   
   
               1.
            
            
               Ar pagal Reglamento (EB) Nr. 469/2009 (1) 3 straipsnio a punktą produktas yra saugomas galiojančiu pagrindiniu patentu tik tuomet, kai jis yra patento apibrėžties punktuose apibrėžto apsaugos objekto dalis, todėl specialistui yra pateikiamas konkrečios formos?
            
         
               2.
            
            
               Ar kalbant apie Reglamento (EB) Nr. 469/2009 3 straipsnio a punkto reikalavimus neužtenka, jeigu nagrinėjamas produktas atitinka patento apibrėžties punktuose pateiktą bendrą veikliųjų medžiagų klasės funkcinį apibrėžimą, tačiau pagrindiniu patentu saugomoje techninėje teorijoje nėra individualizuotai pristatomas kaip turintis konkrečią formą?
            
         
               3.
            
            
               Ar pagal Reglamento (EB) Nr. 469/2009 3 straipsnio a punktą produktas nėra apsaugotas galiojančiu pagrindiniu patentu todėl, kad jis, nors ir patenka į patento apibrėžties punktuose pateiktą funkcinį apibrėžimą, kaip savarankiško išradimo rezultatas vis dėlto buvo sukurtas jau po to, kai buvo pateikta pagrindinio patento paraiška?
            
         
      (1)  2009 m. gegužės 6 d. Europos Parlamento ir Tarybos reglamentas (EB) Nr. 469/2009 dėl medicinos produktų papildomos apsaugos liudijimo (OL L 152, 2009, p. 1).